Къэбэрдей-Балъкъэр Республикэм и Iэтащхьэ КIуэкIуэ Ю. А. ЩIэныгъэхэм я махуэм теухуа и хъуэхъу
Ныбжьэгъу лъапIэхэ!
Сынывохъуэхъу ЩIэныгъэхэм я махуэмрэ гъэ еджэгъуэщIэм зэрыщIидзэжымкIэ.
А махуэшхуэ телъыджэр лъапIэщ дэтхэнэ зым и дежкIи. Школ, студент илъэсхэм, фIыуэ тлъагъу ди егъэджакIуэхэм, ныбжьэгъу пэжхэм ятеухуа гукъэкIыжхэр игъащIэкIэ гуапэу дигу къонэ.
Фэ къыфпэщылъщ ехъулIэныгъэхэмкIэ, гуфIэгъуэрэ Iуэху зэмылIэужьыгъуэхэмкIэ гъэнщIа гъэ еджэгъуэщIэр. ЩIэныгъэм фызэрыхуэпабгъэм, фи ерыщагъым, шыIэныгъэу фхэлъым елъытащ гъащIэшхуэм, балигъ гъащIэм фызэрыхыхьэну щIыкIэр, апхуэдэу щыщыткIэ — ди къэралыгъуэр зыхуэдэнури.
Шэч къытесхьэркъым, оценкэфIхэр къэфхьыным, ехъулIэныгъэфIхэр зыIэрывгъэхьэным, щIэныгъэфI зыбгъэдэлъ, Хэкум хуэфэщэн цIыху къыфхэкIыным фи зэфIэкI псори зэрефхьэлIэнум.
Си гум къыбгъэдэкIыу сынывохъуэхъу еджэным фехъулIэну, узыншагъэ фиIэну, зэIузэпэщу фыпсэуну. Фи мурадпсорикъывэхъулIэну си гуапэщ.
